**Ժինուս Նեմաթ Մահմուդի** (անգլ.՝ Zhinous Nemat Mahmoudi) կամ **Ժինոուս Նի** (1929, Թեհրան, Իրան - դեկտեմբերի 27, 1981(1981-12-27)), իրանցի օդերևութաբան, որը Բահայի հավատքի հետևորդ էր ու Իրանի ազգային հոգևոր ժողովի անդամ։ Ղեկավարել է իրանական օդերևութաբանական ծառայությունը։ 1979 թվականի Իրանի իսլամական հեղափոխությունից հետո բահայիների նկատմամբ հետապնդումները սրվել են, որոնց արդյունքում 1980 թվականին նրա ամուսինը մահապատժի է ենթարկվել, իսկ Ժինուսին ձերբակալել ու մահապատժի են ենթարկել 1981 թվականին։

Կյանք
-----

Հոր ամսագրի տիտղոսաթերթը, 1979 թվական
Մահմուդին ծնվել է 1929 թվականին Թեհրանում։ Մայրն ուսուցչուհի էր, իսկ հայրն ամսագիր էր հրատարակում։ *Tehran Mosavar* կոչվող այդ ամսագիրը լավ հաստատված և սիրված էր Իրանի շահի օրոք։

Ժինուսին հետաքրքրում էին գիտությունն ու տեղեկատվությունը։ Նա ծրագիր է կազմել` փորձել և գիտելիքներ հավաքել պահպանության նպատակով։ Նա պլանավորել է միկրոֆիլմ օգտագործել, որպեսզի տեղեկատվությունը պահպանվի։

Համալսարանում սովորել է ֆիզիկա և օդերևութաբանություն, որի շնորհիվ աշխատել է եղանակի կանխատեսման բնագավառում։ Եղել է Իրանի առաջին կին օդերևութաբանը։ Ղեկավարել է Ազգային օդերևութաբանական կազմակերպությունը, որն իր երկրի պաշտպանության նախարարության մաս էր կազմում։ Ունեցել է գեներալի դե ֆակտո (փաստացի) կոչում։ Հետաքրքրվել է կանանց իրավունքներով ու ղեկավարել «Ատլաս» նախագիծը, որն ուսումնասիրում էր, թե ինչպես կարող է արևային էներգիան օգտագործվել։

Ամուսնացել է Հուշանգ Մահմուդիի հետ, որը ծրագրեր էր ներկայացնում երեխաների համար։ Բահայի հավատքի հետևորդներ էին ու ունեցել են երեք երեխա։

1979 թվականին տեղի է ունեցել հեղափոխություն, ու բահայի հավատքը և դրա հետևորդները դրա զոհն են դարձել։ Նրանք կորցրել են իրենց աշխատանքը և ապրել ու աշխատել են գաղտնի՝ կրթության համար իրենց երեխաներին արտերկիր ուղարկելով։ Եղել է բահայի հավատքի առաջնորդը, թեև մի քանի անդամներ սպանվել են։ Այցելել է մյուս հետևորդներին։ 1980 թվականի օգոստոսին նրա ամուսինն անհետացել է առանց պատճառի։ Ժինուսը ձերբակալվել է 1981 թվականի դեկտեմբերի 13-ին հավատքի այլ առաջնորդների հետ ազգային հոգևոր ժողովում։ Մյուս ձերբակալվածները Սիրուս Ռոշանին, Քամրան Սամիմին, Մահմուդ Մաջնուբը, Ջալալ Ազիզին, Մեհդի Ամին Ամինն ու այլք էին։ Սպանվել են գնդակահարությամբ դեկտեմբերի 27-ին։

Նրա գերեզմանի գտնվելու վայրի մասին ընտանիքին տեղեկացրել են ավելի ուշ։ Իրանում մինչև 1998 թվականը մահապատժի է ենթարկվել 200 բահայի հետևորդ։

Ժառանգություն
-------------

2018 թվականին ԱՄՆ Ներկայացուցիչների պալատին խնդրել են Պալատի բանաձև (HR274) ընդունել տիկին Ժինուս Մահմուդիի մահվան 36-րդ տարելիցի կապակցությամբ։ Բանաձևը «դատապարտում է Իրանի կառավարության կողմից հովանավորված հալածանքները Բահայի փոքրամասնության նկատմամբ»։

Ծանոթագրություններ
------------------

1. 1 2
2. 1 2 3 4  «50 Iranian Women You Should Know: Jinous Nemat Mahmoudi». *Iran Press Watch from Interview with Mona Mahmoudi, daughter of Jinous and Houshang Mahmoudi/Interview with Jinous Mahmoudi in Zan-e Rooz magazine, 1976 /Diary of Jinous Mahmoudi, Boroumand Foundation*. 2015 թ․ օգոստոսի 4. Վերցված է 2020 թ․ ապրիլի 20-ին.
3. 1 2  , The Washington Times. «Congress' Iran moment». *The Washington Times* (ամերիկյան անգլերեն). Վերցված է 2020 թ․ ապրիլի 20-ին. `{{cite web}}`: External link in ``|last=`` (օգնություն)
4. ↑  «Jinous Naimat Mahmoudi- Executed by firing squad in Tehran on 27 December 1981 | Archives of Bahá'í Persecution in Iran». *iranbahaipersecution.bic.org*. Արխիվացված է օրիգինալից 2021 թ․ հունվարի 13-ին. Վերցված է 2021 թ․ հունվարի 23-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ժինուս Նեմաթ Մահմուդի** կատեգորիայում։ |